
IZVOD IZ ZAPISNIKA

 sa 10. sjednice Općinskog vijeća Općine Podravska Moslavina
 održane 19. ožujka 2026. godine u Vijećnici 
 u Podravskoj Moslavini, J.J. Strossmayera 150

Sjednicu otvara Slavko Kupanovac, predsjednik Općinskog vijeća Općine Podravska Moslavina  u 14:00 sati.
Utvrđeno je da su na sjednici nazočni vijećnici: Slavko Kupanovac, Ivica Vrkić, Željko Zetaić, Ana Jambrešić i Marija Sakač.

Odsutni vijećnici : Marko Sabo i Marta Zetaić

Od ostalih sjednici su nazočni: Dominik Cerić – općinski načelnik, Anita Stražanac, pročelnica i Slavica Bolješić- računovodstveni referent.
Predsjednik vijeća, Slavko Kupanovac  konstatira da je na sjednici nazočno 5 vijećnika.
Predsjednik vijeća, Slavko Kupanovac za  ovjerovitelje zapisnika predlože  gospođu  Mariju Sakač i gospodina Željka Zetaića. Poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik vijeća, Slavko Kupanovac, čita dnevni red.
 Predloženi dnevni red je dopunjen s točkom 11- Razmatranje prijedloga i donošenje Odluke o komunalnim djelatnostima na području Općine Podravska Moslavina.  Predsjednik vijeća, Slavko Kupanovac daje dnevni red na usvajanje,
Nakon izjašnjavanja vijećnika konstatira da je jednoglasno  ( 5 vijećnika prisutno) utvrđen slijedeći:
DNEVNI RED
Aktualni sat

1. Usvajanje zapisnika sa 9. sjednice Općinskog vijeća Općine Podravska Moslavina

2. Donošenje Odluke o usvajanju Godišnjeg izvještaja o izvršenju Proračuna Općine Podravska Moslavina za 2025. godinu s obrazloženjem
IZVJESTITELJ: Slavica Bolješić

3. Donošenje Zaključka o prihvaćanju Izvješća o izvršenju Programa gradnje objekata i uređaja komunalne infrastrukture Općine Podravska Moslavina za 2025. godinu
IZVJESTITELJ: Slavica Bolješić

4. Donošenje Zaključka o prihvaćanju Izvješća o izvršenju Programa održavanja komunalne infrastrukture Općine Podravska Moslavina za 2025. godinu
IZVJESTITELJ: Slavica Bolješić

5. Donošenje Zaključka o prihvaćanju Izvješća o izvršenju Programa javnih potreba u područjima društvenih djelatnosti Općine Podravska Moslavina za 2025. godinu
IZVJESTITELJ: Slavica Bolješić

6. Donošenje Zaključka o prihvaćanju Izvješća o izvršenju Programa utroška sredstava od prihoda od prodaje i zakupa poljoprivrednog zemljišta u vlasništvu Republike Hrvatske na području Općine Podravska Moslavina za 2025. godinu
IZVJESTITELJ: Slavica Bolješić

7. Donošenje Zaključka o prihvaćanju Izvješća o izvršenju Programa utroška sredstava šumskog doprinosa za 2025. godinu
IZVJESTITELJ: Slavica Bolješić

8. Donošenje Zaključka o prihvaćanju Izvješća o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Općine Podravska Moslavina za 2025. godinu
IZVJESTITELJ: Slavica Bolješić

9. Donošenje Odluke o raspodjeli rezultata Općine Podravska Moslavina za 2025. godinu. 
IZVJESTITELJ: Slavica Bolješić

10. Donošenje Zaključka o prihvaćanju Polugodišnjeg izvješća o radu Općinskog načelnika Općine Podravska Moslavina za razdoblje od 01. srpnja 2025. godine do 31. prosinca 2025. godine
IZVJESTITELJ: Dominik Cerić

11. Donošenje Odluke o komunalnim djelatnostima na području Općine Podravska Moslavina.
IZVJESTITELJ: Anita Stražanac

12. Razno 

[bookmark: _Hlk232600021]Predsjednik vijeća zatim prelazi na rad prema utvrđenom dnevnom redu.
Rasprave na aktualnom satu nije bilo.
TOČKA 1. Usvajanje Zapisnika sa 9. sjednice Općinskog vijeća Općine Podravska  Moslavina
Predsjednik vijeća, Slavko Kupanovac, otvorio je raspravu po 1. točki dnevnog reda, budući da iste nije bilo, poziva na glasovanje te konstatira da je  Zapisnik sa 9. sjednice Općinskog vijeća Općine Podravska Moslavina  usvojen jednoglasno (5 prisutnih vijećnika).
[bookmark: _Hlk232601457][bookmark: _Hlk232601368]TOČKA 2. Donošenje Odluke o usvajanju Godišnjeg izvještaja o izvršenju Proračuna Općine Podravska Moslavina za 2025. godinu s obrazloženjem
Predsjednik vijeća, Slavko Kupanovac daje riječ Slavici Bolješić, računovodstvenom referentu. 
Slavica Bolješić, računovodstveni referent konstatira da je Općina Podravska Moslavina u 2025. godini ostvarila ukupan prihod od 680.295,68 eura te ukupne rashode od 742631,09 eura, što znači da je ostvaren manjak prihoda od 62.335,41 eura. Tome se dodaje višak prihoda ostvaren u prethodnim godinama pa je rezultat ipak knjigovodstveni plus. Nastavlja čitati i obrazlagati svaku stavku prihodovnog dijela ostvarenja proračuna (opći dio) za razdoblje od 1.1.2025. do 31.12.2025. godine. 
Nakon obrazloženog prihodovnog dijela nastavlja čitati rashodovni dio ostvarenja proračuna (posebni dio) za razdoblje od 1.1.2025. do 31.12.2025. godine. 
Moli vijećnike da obrate pažnju na obrazloženje koje su dobili u materijalima i objašnjava da se na kraju obrazloženja nalazi „stanje neplaćenih potraživanja“. 
Neplaćena potraživanja sa stanjem na 31.12.2025. godine iznose 76.979,66 eura. Izvršen je i ispravak vrijednosti dugotrajne imovine u iznosu od 136.059,60 eura. 
Dalje u obrazloženju stoji „stanje nepodmirenih obveza“ koje na dan 31.12.2025. godine iznosi 167.349,58 eura. 
Dalje konstatira da u 2025. godini nije bilo zaduživanja, dugoročnog niti kratkoročnog, izdane su samo dvije bjanko zadužnice za dva projekta- dječje igralište Krčenik i PORLZ2025 – sustav odvodnje i kanalizacije. 
Što se obveza tiče, najveći dio nepodmirenih obveza čine potencijalne obveze po osnovi sudskih postupaka, a to su: 
· Sudski spor prema fizičkoj osobi (nenaplaćena potraživanja od prodaje nefinancijske imovine- poljoprivrednog zemljišta) 10.248,12 eura
· Preuzete obveze po ugovorima o nabavi roba, radova i usluga (Cosmosol d.o.o., Veterinarska stanica Vetam d.o.o. Veterinarska stanica Beli Manastir d.o.o. i Veterinarska stanica Slatina d.o.o.) 138.858,49 eura
Predsjednik vijeća, Slavko Kupanovac daje točku na raspravu.
Željko Zetaić, vijećnik postavlja pitanje u vezi troška koji je nastao za zbrinjavanje pasa, zanima ga koliko je pasa bilo zbrinuto u prošloj godini, Slavica Bolješić odgovara da su u prošloj godini bila zbrinuta dva psa, a u ovoj je godini zbrinut još jedan. 
Dominik Cerić, općinski načelnik je konstatirao da Općina Podravska Moslavina od prošle godine surađuje sa skloništem Petropolis čime je znatno smanjila troškove zbrinjavanja napuštenih pasa u odnosu na godine prije. Nadalje ukazuje na veličinu problema s kojim se mala jedinica poput Općine susreće kada je zbrinjavanje napuštenih životinja u pitanju jer su to troškovi koje ne možemo predvidjeti, a po Zakonu o zaštiti životinja jedinica lokalne samouprave je dužna te životinje adekvatno zbrinuti. 
Predsjednik- ima li pitanja vezanih za Odluku o usvajanju Godišnjeg izvještaja o izvršenju proračuna Općine Podravska Moslavina za 2025. godinu? Pitanja nije bilo te točku daje na glasovanje. 
Predsjednik vijeća, Slavko Kupanovac daje na glasovanje prijedlog Odluke. Nakon glasovanja predsjednik vijeća konstatira da je Općinsko vijeće prihvatilo Odluku Odluke o usvajanju Godišnjeg izvještaja o izvršenju Proračuna Općine Podravska Moslavina za 2025. godinu s obrazloženjem jednoglasno ( 5 vijećnika prisutno ) te je donijelo:
Odluku o usvajanju Godišnjeg izvještaja o izvršenju Proračuna Općine Podravska Moslavina za 2025. godinu s obrazloženjem

[bookmark: _Hlk232684547]TOČKA 3. Donošenje Zaključka o prihvaćanju Izvješća o izvršenju Programa gradnje objekata i uređaja komunalne infrastrukture Općine Podravska Moslavina za 2025. godinu

Predsjednik vijeća, Slavko Kupanovac daje riječ Slavici Bolješić, računovodstvenom referentu. 
Slavica Bolješić, računovodstveni referent je pojasnila da u izvršenju Programa gradnje objekata komunalne infrastrukture stoji da je Općina Podravska Moslavina u 2025. godini ostvarila rashode od 72.616,71 euro za izgradnju futsal igrališta u Krčeniku i radova na nogometnom igralištu u Podravskoj Moslavini, , te na što se odnose i  iz kojih izvora će se financirati.
[bookmark: _Hlk232685840]Predsjednik vijeća, Slavko Kupanovac pita ima li pitanja vezanih za donošenje Zaključka. Pitanja niti rasprave nije bilo. 
[bookmark: _Hlk232685877]Predsjednik vijeća, Slavko Kupanovac daje na glasovanje prijedlog Zaključka.
Nakon glasovanja predsjednik vijeća konstatira da je Općinsko vijeće prihvatilo Zaključak o prihvaćanju Izvješća o izvršenju Programa gradnje objekata i uređaja komunalne infrastrukture Općine Podravska Moslavina za 2025. godinu jednoglasno ( 5 vijećnika prisutno ) te je Općinsko vijeće donijelo:

Zaključak o izvršenju Programa gradnje objekata i uređaja komunalne infrastrukture Općine Podravska Moslavina za 2025. godinu.
TOČKA 4. Donošenje Zaključka o prihvaćanju Izvješća o izvršenju Programa održavanja komunalne infrastrukture Općine Podravska Moslavina za 2025. godinu
Predsjednik vijeća, Slavko Kupanovac daje riječ Slavici Bolješić, računovodstvenom referentu. 
[bookmark: _Hlk232685803]Slavica Bolješić, računovodstveni referent pojasnila je da u Programu održavanja komunalne infrastrukture navedeno da je Općina Podravska Moslavina u 2025. godini ostvarila rashode za održavanje komunalne infrastrukture u iznosu od 50.385,68 eura, te na što se odnose i  iz kojih izvora će se financirati.
Predsjednik vijeća, Slavko Kupanovac pita ima li pitanja vezanih za donošenje Zaključka. Pitanja i rasprave nije bilo. 
Predsjednik vijeća, Slavko Kupanovac daje na glasovanje prijedlog Zaključka.
Nakon glasovanja predsjednik vijeća konstatira da je Općinsko vijeće prihvatilo Zaključak o prihvaćanju Izvješća o izvršenju Programa održavanja komunalne infrastrukture Općine Podravska Moslavina za 2025. godinu jednoglasno ( 5 vijećnika prisutno ) te je Općinsko vijeće donijelo:

 Zaključak o prihvaćanju Izvješća o izvršenju Programa održavanja komunalne infrastrukture Općine Podravska Moslavina za 2025. godinu.
TOČKA 5. Donošenje Zaključka o prihvaćanju Izvješća o izvršenju Programa javnih potreba u područjima društvenih djelatnosti Općine Podravska Moslavina za 2025. godinu

Predsjednik vijeća, Slavko Kupanovac daje riječ Slavici Bolješić, računovodstvenom referentu. 
Slavica Bolješić, računovodstveni referent pojasnila je da u Programu javnih potreba u područjima društvenih djelatnosti imamo sredstva utrošena za sport, to su sredstva utrošena za 5 sportskih udruga koje djeluju na području Općine Podravska Moslavina, ta sredstva su raspoređena preko raspisanog javnog natječaja, isplaćeno je 24.300,00 eura. 
Nadalje navodi da je Udruga za kulturu putem javnog natječaja dobila sredstava u iznosu od 7.000,00 eura koja (kao i sportske udruge) mora opravdati podnošenje završnog izvješća. 
Za vatrogastvo je Općina Podravska Moslavina u 2025. godini isplatila 17.084,90 eura, za DVD Podravska Moslavina i DVD Krčenik. DVD Krčenik nije bio u Planu, ali je uvršten na Rebalansu zbog određenih financijskih problema, koje je Općina trebala financirati iz svojih sredstva. 
Za civilnu zaštitu Općina Podravska Moslavina isplatila je 818,90 eura u 2025. godini, to se odnosi na HGSS i na reprezentaciju za predavanje Civilne zaštite koje je održano u Društvenom domu u Podravskoj Moslavini. 
Za predškolski odgoj isplaćeno je 104.461,60 eura, to su troškovi vrtića, osnovne škole, troškovi ambulante (režija), jednokratne potpore.

Predsjednik vijeća, Slavko Kupanovac je konstatirao da su to sve stavke koje su uvrštene u Financijski plan.
[bookmark: _Hlk232688128]Predsjednik vijeća, Slavko Kupanovac pita ima li pitanja vezanih za donošenje Zaključka. Pitanja i rasprave nije bilo. 
[bookmark: _Hlk232687719][bookmark: _Hlk232688139]Predsjednik vijeća, Slavko Kupanovac daje na glasovanje prijedlog Zaključka.
Nakon glasovanja predsjednik vijeća konstatira da je Općinsko vijeće prihvatilo Zaključak o prihvaćanju Izvješća o izvršenju Programa javnih potreba u područjima društvenih djelatnosti Općine Podravska Moslavina za 2025. godinu jednoglasno ( 5 vijećnika prisutno ) te je Općinsko vijeće donijelo:

Zaključak o prihvaćanju Izvješća o izvršenju Programa javnih potreba u područjima društvenih djelatnosti Općine Podravska Moslavina za 2025. godinu. 

TOČKA 6. Razmatranje prijedloga i donošenje Zaključka o prihvaćanju Izvješća o izvršenju Programa utroška sredstava od prihoda od prodaje i zakupa poljoprivrednog zemljišta u vlasništvu Republike Hrvatske na području Općine Podravska Moslavina za 2025. godinu

Predsjednik vijeća, Slavko Kupanovac daje riječ Slavici Bolješić, računovodstvenom referentu. 
Slavica Bolješić, računovodstveni referent dala je pojašnjenje da je u 2025. godini Općina Podravska Moslavina ostvarila je 26.693,44 eura prihoda od prodaje i zakupa poljoprivrednog zemljišta u vlasništvu Republike Hrvatske, te za što su utrošeni prihodi.

Predsjednik vijeća, Slavko Kupanovac je otvorio  raspravu. Pitanja i rasprave nije bilo. 
Predsjednik vijeća, Slavko Kupanovac daje na glasovanje prijedlog Zaključka.
Nakon glasovanja predsjednik vijeća konstatira da je Općinsko vijeće prihvatilo Zaključak o prihvaćanju Izvješća o izvršenju Programa utroška sredstava od prihoda od prodaje i zakupa poljoprivrednog zemljišta u vlasništvu Republike Hrvatske na području Općine Podravska Moslavina za 2025. godinu  jednoglasno ( 5 vijećnika prisutno ) te je Općinsko vijeće donijelo:

 Zaključak o prihvaćanju Izvješća o izvršenju Programa utroška sredstava od prihoda od prodaje i zakupa poljoprivrednog zemljišta u vlasništvu Republike Hrvatske na području Općine Podravska Moslavina za 2025. godinu. 


TOČKA 7. Donošenje Zaključka o prihvaćanju Izvješća o izvršenju Programa utroška sredstava šumskog doprinosa za 2025. godinu

Predsjednik vijeća, Slavko Kupanovac daje riječ Slavici Bolješić, računovodstvenom referentu. 
Slavica Bolješić, računovodstveni referent dala je pojašnjenje da je  Općina Podravska Moslavina u 2025. godini od šumskog doprinosa ostvarila prihode u iznosu od 2.677,04 eura i za što je utrošen.
Predsjednik vijeća, Slavko Kupanovac pita ima li pitanja vezanih za donošenje Zaključka. Pitanja i rasprave nije bilo. 
Predsjednik vijeća, Slavko Kupanovac daje na glasovanje prijedlog Zaključka.
Nakon glasovanja predsjednik vijeća konstatira da je Općinsko vijeće prihvatilo Zaključak o prihvaćanju Izvješća o izvršenju Programa utroška sredstava šumskog doprinosa za 2025. godinu  jednoglasno ( 5 vijećnika prisutno ) te je Općinsko vijeće donijelo:

[bookmark: _Hlk232688179]Zaključka o prihvaćanju Izvješća o izvršenju Programa utroška sredstava šumskog doprinosa za 2025. godinu.

TOČKA 8. Donošenje Zaključka o prihvaćanju Izvješća o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Općine Podravska Moslavina za 2025. godinu

Predsjednik vijeća, Slavko Kupanovac daje riječ Slavici Bolješić, računovodstvenom referentu. 
Slavica Bolješić, računovodstveni referent je pojasnila da je  Općina  u 2025. godinu ostvarila prihode u iznosu od 139,35 eura i utrošit će ih na financiranje izgradnje i održavanje komunalne infrastrukture. 
Predsjednik vijeća, Slavko Kupanovac pita ima li pitanja vezanih za donošenje Zaključka. Pitanja i rasprave nije bilo. 
[bookmark: _Hlk232773248]Predsjednik vijeća, Slavko Kupanovac daje na glasovanje prijedlog Zaključka.
Nakon glasovanja predsjednik vijeća konstatira da je Općinsko vijeće prihvatilo Zaključak o prihvaćanju Izvješća o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Općine Podravska Moslavina za 2025. godinu  jednoglasno ( 5 vijećnika prisutno ) te je Općinsko vijeće donijelo:

[bookmark: _Hlk232688807]Zaključak o prihvaćanju Izvješća o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Općine Podravska Moslavina za 2025. godinu. 


TOČKA 9. Donošenje Odluke o raspodjeli rezultata Općine Podravska Moslavina za 2025. godinu

Predsjednik vijeća, Slavko Kupanovac daje riječ Slavici Bolješić, računovodstvenom referentu. 
Slavica Bolješić, računovodstveni referent pojasnila je da se ova Odluka prvi put stavlja na dnevni red i da je državna revizija dala preporuku da se to u budućnosti radi. 
Pojasnila  je  da je u navedenoj Odluci prepisano sve iz obrasca PR-RAS. Nadalje konstatira da je ova Odluka neka vrsta podloga knjigovodstvenog stanja na kraju godine te da je Općina Podravska Moslavina 2025. godinu završila u knjigovodstvenom plusu od 94.402,71 eura.  
Navedeni višak utrošit će se za tekuće potrebe poslovanja. 

Predsjednik vijeća, Slavko Kupanovac je otvorio  raspravu. Pitanja i rasprave nije bilo. 
Predsjednik vijeća, Slavko Kupanovac daje na glasovanje prijedlog Odluke.
[bookmark: _Hlk234585457]Nakon glasovanja predsjednik vijeća konstatira da je Općinsko vijeće prihvatilo Odluku o raspodjeli rezultata Općine Podravska Moslavina za 2025. godinu jednoglasno ( 5 vijećnika prisutno ) te je Općinsko vijeće donijelo:

Odluku o raspodjeli rezultata Općine Podravska Moslavina za 2025. godinu. 


TOČKA 10. Donošenje Zaključka o prihvaćanju Polugodišnjeg izvješća o radu Općinskog načelnika Općine Podravska Moslavina za razdoblje od 01. srpnja 2025. godine do 31. prosinca 2025. godine

Predsjednik vijeća, Slavko Kupanovac daje riječ općinskom načelniku, Dominiku Ceriću. 

Dominik Cerić, općinski načelnik konstatirao je da je u materijalima detaljno izvješće o njegovom radu i poziva vijećnike da pitaju ako ih nešto zanima vezano za rad i investicije u prošloj godini. 

Predsjednik vijeća, Slavko Kupanovac je  komentirao predano Izvješće i konstatirao da je detaljno i lijepo napisano te  daje točku na glasanje, s obzirom da ranije pitanja i rasprave nije bilo. 

[bookmark: _Hlk234585499]Predsjednik vijeća, Slavko Kupanovac daje na glasovanje Zaključak. 
Nakon glasovanja predsjednik vijeća konstatira da je Općinsko vijeće prihvatilo Zaključak o prihvaćanju Polugodišnjeg izvješća o radu Općinskog načelnika Općine Podravska Moslavina za razdoblje od 01. srpnja 2025. godine do 31. prosinca 2025. godine jednoglasno ( 5 vijećnika prisutno ) te je Općinsko vijeće donijelo:
Zaključak o prihvaćanju Polugodišnjeg izvješća o radu Općinskog načelnika Općine Podravska Moslavina za razdoblje od 01. srpnja 2025. godine do 31. prosinca 2025. godine 

TOČKA 11. Donošenje Odluke o komunalnim djelatnostima na području Općine Podravska Moslavina

 Predsjednik vijeća, Slavko Kupanovac daje riječ Aniti Stražanac, pročelnici. 

Anita Stražanac, pročelnica dala je pojašnjenje da je razlog dopune dnevnog reda ovom točkom naputak financijske revizije koja je trenutno u nadzoru, tijekom nadzora su uočili da Općina nema donesenu ovu odluku te savjetovali da se odluka donese što prije. 
Nadalje, objašnjava da je to Odluka koja pokriva ono što Općina već radi, a tiče se komunalnih djelatnosti, samo to do sada nismo imali pokriveno Odlukom ove vrste. 
Čita koje su to komunalne djelatnosti koje su pokrivene ovom Odlukom, objašnjava da je u Odluci uključeno i obavljanje dimnjačarskih poslova koje Općina trenutno ne radi, ali po Zakonu ima obavezu i planira u toku godine raspisivati natječaj vezan za obavljanje poslova dimnjačarstva. 
Dalje Odluka definira na koji se način ugovaraju koje djelatnosti koje su ovom Odlukom pokrivene (na temelju ugovora o koncesiji i ugovora o obavljanju komunalnih djelatnosti).
Odluka dalje definira uvjete i proces davanja koncesije te sklapanja ugovora o obavljanju komunalne djelatnosti. 

Predsjednik vijeća, Slavko Kupanovac otvorio  je raspravu vezanu za Odluku o obavljanju komunalnih djelatnosti.

Predsjednik vijeća , Slavko Kupanovac postavio je  pitanje na koliko godina Općina Podravska Moslavina ima sklopljenu koncesiju o odvozu otpada i hoće li činjenica da je koncesija za dimnjačarstvo u ovoj Odluci određena na 5 godina utjecati na sklopljenu koncesiju o odvozu otpada kućanstava. 

Dominik Cerić, općinski načelnik je odgovorio da je koncesija za odvoz otpada sklopljena na 10 godina, s tim da je u međuvremenu potpisan aneks ugovora zbog promjene cijena. 

Anita Stražanac, pročelnica je dala  odgovor da Općini neće ta stavka predstavljati problem s odvozom komunalnog otpada kućanstava jer se ovo odnosi samo na dimnjačarstvo. U Odluci se ne spominje odvoz komunalnog otpada kućanstava. 

Nastavlja se rasprava na temu te Slavica Bolješić čita iz članka 2. Odluke gdje se propisuje odvoz smeća i pražnjenje koševa s javnih površina na što Anita Stražanac, pročelnica objašnjava da se to ne odnosi na odvoz otpada od fizičkih osoba, odnosno kućanstava te se samim time ne odnosi niti na ranije spomenutu koncesiju o odvozu otpada. Nadalje objašnjava da su sve komunalne djelatnosti navedene u ovoj Odluci prepisane iz članka Zakona o komunalnim djelatnostima gdje se odvoz komunalnog otpada kućanstava ne spominje. 

Dominik Cerić, općinski načelnik je  konstatirao da ćemo, ukoliko bude bilo potrebe raditi izmjene i dopune ove Odluke.   

Predsjednik vijeća, Slavko Kupanovac je konstatirao da je ugovor o koncesiji za odvoz otpada trenutno važeći. 

Dominik Cerić, općinski načelnik je rekao da je ugovor važeći do 2029. godine. 

Predsjednik vijeća, Slavko Kupanovac se nadovezuje  i komentira da Općini Viljevo ugovor o koncesiji za odvoz otpada ističe u 2026. godini te da oni pokreću suradnju s Donjim Miholjcem. 

Dominik Cerić, općinski načelnik je odgovorio da Općina Viljevo ulazi u suvlasništvo sa tvrtkom Doroslov, komunalnim poduzećem Grada Donjeg Miholjca. 
Nadalje objašnjava da će Općina Podravska Moslavina  po isteku važeće koncesije morati raspisivati natječaj za koncesiju za odvoz smeća ili će donijeti odluku o ulasku u suvlasničku strukturu nekog komunalnog poduzeća, kao što je to učinila i Općina Viljevo. 

Predsjednik vijeća, Slavko Kupanovac je konstatirao da je donošenje ove Odluke hitno te da će ju ovakvu vijeće sada donijeti, a ukoliko bude potrebe, u budućnosti će se donositi izmjene i dopune.

Predsjednik vijeća, Slavko Kupanovac daje na glasovanje Odluku. Nakon glasovanja predsjednik vijeća konstatira da je Općinsko vijeće prihvatilo Odluku o komunalnim djelatnostima na području Općine Podravska Moslavina jednoglasno ( 5 vijećnika prisutno ) te je Općinsko vijeće donijelo:

[bookmark: _Hlk234587504] Odluku o komunalnim djelatnostima na području Općine Podravska Moslavina. 

TOČKA 12. Razno

Dominik Cerić, općinski načelnik javio se za riječ. 
Nadovezuje se na prethodnu točku i raspravu vezanu za odvoz komunalnog otpada. Objašnjava da na tržištu postoji svega nekoliko tvrtki koje se bave odvozom komunalnog otpada te da na neki način imaju monopol i zajednički problem, a to je odlaganje prikupljenog otpada. Također općina ima isti problem jer dio troška vezanog za zbrinjavanje komunalnog otpada snosi i općina (po toni prikupljenog otpada). Također, postoji i kazna koju Općina plaća Fondu za zaštitu okoliša, zbog ne razvrstavanja otpada. 
Nadalje naglašava da je situacija sa smećem svima problem te da će cijene odvoza otpada u budućnosti rasti i da taj problem nema samo Općina Podravska Moslavina nego i sve jedinice lokalne samouprave. 
Općina Podravska Moslavina je u prošloj godini pokušala podići svijest mještana o razvrstavanju otpada tako što je u suradnji sa poljoprivredno- komunalnim redarom organizirano predavanje na tu temu, ali na predavanje nije bilo odaziva. 
Trenutno je naša Općina jedina Općina u okolici koja ima kante za prikupljanje stakla i razlog iz kojeg te kante nisu podijeljene kućanstvima je rast cijene prikupljanja otpada, u slučaju da se uključi i skupljanje staklenog otpada. 

Također veliki problem su i divlja odlagališta otpada. Općina je pokušala taj problem riješiti zelenim otocima koje je imala na više lokacija, ali nakon što su ljudi počeli na te zelene otoke bacati svakakav otpad. Općina je dobila kaznu u iznosu od 3.000,00 eura zato što je netko u kontejner za papir bacio životinjski otpad, nakon toga zeleni otoci su uklonjeni i svi kontejneri su premješteni u prostor iza Općine.

Nastavlja se točka razno gdje općinski načelnik spominje susret mladih katoličke mladeži za koji je naša biskupija ove godine domaćin i Općina je uključena u organizaciju susreta i poziva sve zainteresirane da pruže smještaj za mlade. 

Nadalje spominje i nadolazeći dan Općine Podravske Moslavine i poziva vijećnike da do iduće sjednice razmisle o programu za taj dan i daju prijedloge.

Nadovezuje se na priključke za vodu koje je ranije, na prošlim sjednicama spominjao. Konstatirao je da su se priključci počeli kopati i da komunalni redar obilazi sve čestice na kojima će se kopati priključci i da prikuplja suglasnosti. Sa ovim pripremama priključaka mještanima se smanjuje trošak priključaka na gradsku vodu, a sam priključak će biti uvjet za spajanje na kanalizacijsku mrežu.

Ivica Vrkić, vijećnik javio se za riječ i istakao problematiku oštećenih nerazvrstanih cesta koje se sužavaju i propadaju. 

Željko Zetaić, vijećnik javio se za riječ i nadovezao  na temu. Konstatirao je  da su poljoprivrednici sami krivi što ceste propadaju, prilikom obrade zemlje traktorima se okreću na cesti i cesta se uništava.
Poziva načelnika da iznađe rješenje.

Dominik Cerić, općinski načelnik je konstatirao da će problem prenijeti komunalnom redaru i da su čestice puta širene 12 metara,  a cesta širine 4 metra što je dovoljno za jednosmjerni prohod a ljudi to zloupotrebljavaju i uništavaju ceste.
Općina će po početku jesenskih radova, kada se te ceste najviše uništavaju prvo upozoriti i opomenuti poljoprivrednike, ali ako se nesavjesno ponašanje bude nastavilo pribjeći će se i oštrijim mjerama.

Ivica Vrkić vijećnik  predlaže stavljanje obavijesti na javne oglasne ploče o tome što je prihvatljivo i nije prihvatljivo ponašanje na nerazvrstanim cestama, za vrijeme obrade poljoprivrednih površina.

Dominik Cerić, općinski načelnik je konstatirao da Općina ima bazu podataka poljoprivrednika na svom području te da će ih poljoprivredno- komunalni redar obavijestiti vezano za spomenutu problematiku.

Željko Zetaić, vijećnik  napominje da se treba djelovati što prije zbog jesenske sjetve.

Poziva općinskog načelnika da i sam obiđe poljske puteve i vidi gdje su problemi.

Budući da nije bilo pitanja, predsjednik Općinskog vijeća zaključuje 10. sjednicu Općinskog vijeća Općine Podravska Moslavina u 15:10 sati.

URBROJ: 2158-31-01-26-3
Podravska Moslavina, 19. ožujka 2026. godine

